b'\n_START_ARTICLE_\nSex shop\n_START_PARAGRAPH_\nSex shop \xc3\xa9s un anglicisme que en catal\xc3\xa0 es tradueix com a botiga del sexe. Aquest nom es fa servir per designar un establiment on es venen revistes i pel\xc2\xb7l\xc3\xadcules pornogr\xc3\xa0fiques, llenceria er\xc3\xb2tica, joguines sexuals, productes per a practicar el sexe segur (com els condons) i altres articles relacionats amb el sexe._NEWLINE_En la majoria de les jurisdiccions que permeten aquest tipus d\'establiments, la llei nom\xc3\xa9s autoritza l\'acc\xc3\xa9s als majors d\'edat. La majoria d\'edat dep\xc3\xa8n de les lleis locals, per\xc3\xb2 en general sol ser a partir dels 18 o 21 anys. A l\'estat espanyol, el primer local va obrir l\'any 1978, al barri del Raval de Barcelona._NEWLINE_En ens \xc3\xbaltims anys han ampliat l\'oferta per tal d\'adequar-se a l\'augment de la clientela femenina i de competir amb el que s\'anomena "pornografia \'online\'", oferint sessions de tupper sex, xerrades amb estrelles del porno, etc.\n_START_SECTION_\nTipus de sex shops\n_START_PARAGRAPH_\nAlguns sex shops no s\xc3\xb3n nom\xc3\xa9s botigues, sin\xc3\xb3 centres d\'entreteniment que ofereixen espectacles, com projeccions de cinema porno, sessions de striptease en directe i peep shows, que s\xc3\xb3n actuacions dissenyades per a la gent que gaudeix del voyeurisme._NEWLINE_Tamb\xc3\xa9 hi ha un altre tipus de sex shops, principalment al Canad\xc3\xa0 i Estats Units, que a m\xc3\xa9s de vendre productes relacionats amb el sexe, ofereixen tallers d\'educaci\xc3\xb3 sexual impartits per sex\xc3\xb2legs professionals._NEWLINE_Sense oblidar els sex shops en l\xc3\xadnia, que ofereixen amplis cat\xc3\xa0legs de productes i la comoditat del client de romandre en l\'anonimat. Tamb\xc3\xa9 la variant de la botiga de joguines er\xc3\xb2tiques, similar al sex shop, per\xc3\xb2 m\xc3\xa9s allunyat de la pornografia i orientat a la parella.'